
112 DR.31.5.2004 

 

Tuan Yang di-Pertua, saya ingin menjelaskan bahawa isu yang dibangkitkan 
oleh Yang Berhormat bagi Permatang Pauh adalah tidak wajar dan tidak berasas sama 
sekali, kerana menyamakan apa yang berlaku di kem-kem tahanan di Iraq dengan 
penjara di Malaysia.  Amerika Syarikat dikutuk, kerana mereka melayani tahanan di Iraq 
dengan buruk dan kejam, serta melanggar undang-undang antarabangsa seperti 
Konvensyen Geneva 1949, mengenai layanan ke atas tahanan perang.…   

 Datuk Haji Mohamad bin Haji Aziz:  [Bangun]  

Dato' Zainal Abidin bin Osman:  Manakala, keadaan ini tidak berlaku di 
Malaysia, kerana kita mempunyai undang-undang yang melindungi tahanan di kem-
kem atau penjara-penjara di Malaysia. Yang Berhormat Timbalan Menteri Keselamatan 
Dalam Negeri telah pun melawat Kem Kemunting dan tahanannya tidak didera seperti 
di Penjara Abu Ghraib...   

 Tuan Yang di-Pertua:  Ya, Sri Gading.   

 Datuk Haji Mohamad bin Haji Aziz:  Terima kasih Tuan Yang di-Pertua dan 
Yang Berhormat Setiausaha Parlimen.  Malaysia memang mengamalkan sikap berbaik-
baik dan hubungan harmoni dengan jiran-jiran tetapi dalam perkara ini saya lihat, 
kepentingan kita, kepentingan Malaysia, yang masih bergantung dengan Singapura.  
Isu-isu yang merugikan Malaysia, sentiasa diperkecil oleh Singapura. Apakah kerana 
sikap kita yang seperti itu, Singapura terus memainkan perkara-perkara ini dengan 
menangguhkan dan juga tidak mempedulikan kepentingan dan kebaikan Malaysia.  
Saya harap dapat sedikit penjelasan.  Terima kasih.   

 Dato' Zainal Abidin bin Osman:  Terima kasih Yang Berhormat bagi Sri 
Gading.  Kepentingan kedaulatan dan maruah negara, terutama yang bersangkutan 
dengan isu-isu yang melibatkan negara Singapura, adalah menjadi tanggungjawab dan 
keprihatinan utama Kementerian Luar Negeri.  Saya harap Yang Berhormat bagi Sri 
Gading dapat bersabar kerana kita akan memulakan rundingan segera dan perkara ini 
akan dapat diselesaikan peringkat demi peringkat, satu-persatu dan tidak secara pakej 
seperti yang telah dilaksanakan sebelum ini.   

 Tuan Yang di-Pertua, di atas subjek yang sama, Ahli Yang Berhormat bagi 
Temerloh telah mencadangkan agar Wisma Putra memainkan peranan yang utama 
dalam mengutuk sekeras-kerasnya Amerika Syarikat dan mencadangkan supaya PBB  
memulakan resolusi mengecam kecaman yang dilakukan oleh askar-askar Amerika 
Syarikat.  Sukacita, saya memaklumkan kepada Ahli-ahli Yang Berhormat bahawa 
kerajaan telah pun mengutuk kekejaman yang dilakukan oleh tentera Amerika Syarikat 
di Iraq.  Kini, kita sedia maklum bahawa Amerika Syarikat telah mengambil tindakan 
menyiasat dan membawa tenteranya yang terlibat ke muka pengadilan. Malaysia 
sememangnya telah menyarankan bahawa kekerasan bukanlah cara yang terbaik bagi 
mengatasi masalah di Iraq, kerana kita berpandangan bahawa tindakan yang terbaik 
adalah melalui meja rundingan.   

 Tuan Yang di-Pertua, akhir sekali saya ingin menjawab pertanyaan mengenai 
penyertaan anggota Dewan di persidangan-persidangan seperti IPU, CPA dan AIPO.  
Ahli Yang Berhormat bagi Sri Aman, menyarankan agar lebih ramai anggota Dewan 
dihantar untuk menyertai persidangan-persidangan tersebut, sambil mengambil contoh 
negara-negara seperti Bangladesh dan Indonesia, yang menghantar delegasi besar.  
Beliau juga turut menyarankan agar Yang Amat Berhormat Perdana Menteri mengambil 
peranan yang aktif dalam penyelesaian isu politik di Myanmar, agar demokrasi dapat 
dilaksanakan secepat mungkin.   

 Tuan Yang di-Pertua, untuk makluman semua Ahli Dewan yang mulia ini, 
semenjak menyertai IPU pada tahun 1967, wakil-wakil dari Dewan Negara dan Dewan 
Rakyat sering menyertai persidangan-persidangan anjuran IPU. Pada persidangan 
yang baru berlangsung di Mexico, Malaysia telah diwakili oleh dua orang Yang 
Berhormat dari Dewan ini, manakala, pada persidangan yang sebelumnya di Santiago 
Chile, Malaysia telah diwakili oleh delegasi yang lebih besar iaitu terdiri daripada enam 
orang wakil daripada kedua-dua Dewan Parlimen, termasuk Yang Berhormat dari parti 
pembangkang. Ini jelas menunjukkan komitmen Malaysia terhadap organisasi-
organisasi seperti IPU, CPO dan AIPO.   

Turut tidak dapat dinafikan bahawa sepanjang perjalanan persidangan-
persidangan tersebut, delegasi Malaysia memang sentiasa memberikan pandangan 
terhadap isu-isu yang dibincangkan.  Mengenai peranan Malaysia berhubungan isu 



Tuan Yang di-Pertua, saya ingin menjelaskan bahawa isu yang dibangkitkan oleh Yang Berhormat bagi Permatang Pauh adalah tidak wajar dan tidak berasas sama sekali, kerana menyamakan apa yang berlaku di kem-kem tahanan di Iraq dengan penjara di Malaysia. Amerika Syarikat dikutuk, kerana mereka melayani tahanan di Iraq dengan buruk dan kejam, serta melanggar undang-undang antarabangsa seperti Konvensyen Geneva 1949, mengenai layanan ke atas tahanan perang.... Datuk Haji Mohamad bin Haji Aziz: [Bangun]. Dato' Zainal Abidin bin Osman: Manakala, keadaan ini tidak berlaku di Malaysia, kerana kita mempunyai undang-undang yang melindungi tahanan di kem- kem atau penjara-penjara di Malaysia. Yang Berhormat Timbalan Menteri Keselamatan Dalam Negeri telah pun melawat Kem Kemunting dan tahanannya tidak didera seperti di Penjara Abu Ghraib... Tuan Yang di-Pertua: Ya, Sri Gading. Datuk Haji Mohamad bin Haji Aziz: Terima kasih Tuan Yang di-Pertua dan Yang Berhormat Setiausaha Parlimen. Malaysia memang mengamalkan sikap berbaik- baik dan hubungan harmoni dengan jiran-jiran tetapi dalam perkara ini saya lihat, kepentingan kita, kepentingan Malaysia, yang masih bergantung dengan Singapura. Isu-isu yang merugikan Malaysia, sentiasa diperkecil oleh Singapura. Apakah kerana sikap kita yang seperti itu, Singapura terus memainkan perkara-perkara ini dengan menangguhkan dan juga tidak mempedulikan kepentingan dan kebaikan Malaysia. Saya harap dapat sedikit penjelasan. Terima kasih. Dato' Zainal Abidin bin Osman: Terima kasih Yang Berhormat bagi Sri Gading. Kepentingan kedaulatan dan maruah negara, terutama yang bersangkutan dengan isu-isu yang melibatkan negara Singapura, adalah menjadi tanggungjawab dan keprihatinan utama Kementerian Luar Negeri. Saya harap Yang Berhormat bagi Sri Gading dapat bersabar kerana kita akan memulakan rundingan segera dan perkara ini akan dapat diselesaikan peringkat demi peringkat, satu-persatu dan tidak secara pakej seperti yang telah dilaksanakan sebelum ini. Tuan Yang di-Pertua, di atas subjek yang sama, Ahli Yang Berhormat bagi Temerloh telah mencadangkan agar Wisma Putra memainkan peranan yang utama dalam mengutuk sekeras-kerasnya Amerika Syarikat dan mencadangkan supaya PBB memulakan resolusi mengecam kecaman yang dilakukan oleh askar-askar Amerika Syarikat. Sukacita, saya memaklumkan kepada Ahli-ahli Yang Berhormat bahawa kerajaan telah pun mengutuk kekejaman yang dilakukan oleh tentera Amerika Syarikat di Iraq. Kini, kita sedia maklum bahawa Amerika Syarikat telah mengambil tindakan menyiasat dan membawa tenteranya yang terlibat ke muka pengadilan. Malaysia sememangnya telah menyarankan bahawa kekerasan bukanlah cara yang terbaik bagi mengatasi masalah di Iraq, kerana kita berpandangan bahawa tindakan yang terbaik adalah melalui meja rundingan. Tuan Yang di-Pertua, akhir sekali saya ingin menjawab pertanyaan mengenai penyertaan anggota Dewan di persidangan-persidangan seperti IPU, CPA dan AIPO. Ahli Yang Berhormat bagi Sri Aman, menyarankan agar lebih ramai anggota Dewan dihantar untuk menyertai persidangan-persidangan tersebut, sambil mengambil contoh negara-negara seperti Bangladesh dan Indonesia, yang menghantar delegasi besar. Beliau juga turut menyarankan agar Yang Amat Berhormat Perdana Menteri mengambil peranan yang aktif dalam penyelesaian isu politik di Myanmar, agar demokrasi dapat dilaksanakan secepat mungkin. Tuan Yang di-Pertua, untuk makluman semua Ahli Dewan yang mulia ini, semenjak menyertai IPU pada tahun 1967, wakil-wakil dari Dewan Negara dan Dewan Rakyat sering menyertai persidangan-persidangan anjuran IPU. Pada persidangan yang baru berlangsung di Mexico, Malaysia telah diwakili oleh dua orang Yang Berhormat dari Dewan ini, manakala, pada persidangan yang sebelumnya di Santiago Chile, Malaysia telah diwakili oleh delegasi yang lebih besar iaitu terdiri daripada enam orang wakil daripada kedua-dua Dewan Parlimen, termasuk Yang Berhormat dari parti pembangkang. Ini jelas menunjukkan komitmen Malaysia terhadap organisasi- organisasi seperti IPU, CPO dan AIPO. Turut tidak dapat dinafikan bahawa sepanjang perjalanan persidangan- persidangan tersebut, delegasi Malaysia memang sentiasa memberikan pandangan terhadap isu-isu yang dibincangkan. Mengenai peranan Malaysia berhubungan isu.